
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL 61-OSIOS LIETUVOS MOKINIŲ FIZIKOS OLIMPIADOS ORGANIZAVIMO
2013 m. sausio 17 d.   Nr.AT –  73
Šakiai

 
Vadovaudamasis  Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos mokinių fizikos olimpiados sąlygomis, patvirtintomis Lietuvos mokinių informavimo ir techninės kūrybos centro direktoriaus 2008 m. lapkričio 19 d. įsakymu Nr. R-1383,  Šakių rajono savivaldybės mokiniams organizuojamų renginių grafiku, patvirtintu Šakių rajono savivaldybės administracijos direktoriaus 2012 m. lapkričio 12 d. įsakymu Nr. AT-1229 bei atsižvelgdamas į Griškabūdžio gimnazijos 2012 m. gruodžio 10 d. raštą Nr. 79, Šakių „Varpo“ vidurinės mokyklos 2012 m. gruodžio 10 d. raštą Nr. SR-58, Lukšių Vinco Grybo gimnazijos 2012 m. gruodžio 7 d. raštą Nr. (4.10) R2-63, Kudirkos Naumiesčio Vinco Kudirkos gimnazijos 2012 m. gruodžio 11 d. raštą Nr. VS-74:


1. N u r o d a u  2013 m. sausio 25 d. 10 val. Šakių „Žiburio“ gimnazijoje vykdyti Lietuvos mokinių 61-osios fizikos olimpiados rajoninį etapą.


2. S u d a r a u  olimpiados rajoninio etapo organizavimo ir vertinimo komisiją:


Arūnas Oniūnas 

– Kudirkos Naumiesčio Vinco Kudirkos gimnazijos vyr. 





   mokytojas, komisijos pirmininkas;

Jonas Jokimaitis 
– Kudirkos Naumiesčio Vinco Kudirkos gimnazijos 





   mokytojas metodininkas;

Lina Laurinaitienė 
– Griškabūdžio gimnazijos vyr. mokytoja;

Vytautas Piešina 
– Lukšių Vinco Grybo gimnazijos vyr. mokytojas;

Sidona Jucevičienė 
– Šakių „Varpo“ vidurinės mokyklos mokytoja metodininkė.

3. Skiriu rajono savivaldybės administracijos Švietimo ir sporto skyriaus vyresnįjį specialistą Gintarą Demenių fizikos olimpiados  rajoninio etapo koordinatoriumi. 
Direktorius                                                                



Juozas Puodžiukaitis

